Dž. Dž. Džilindžers

Dž. Dž. Džilindžers (īstajā vārdā Raimonds Rupeiks, dzimis  Kazahijas PSRVarbūt jāsāk aplaupīt bankas? Diena.lv) ir latviešu teātra režisors un aktieris. Saņēmis "Spēlmaņu nakts" balvu kā Latvijas 2006. gada režisors.

 Biogrāfija 
Dzimis latviešu virsnieka ģimenē Kazahijas PSR (tagad Kazahstānā). Tēvs Ilgonis Rupeiks pēc demobilizēšanās no armijas 1967. gadā ar ģimeni dzīvoja Jēkabpilī un līdz aiziešanai pensijā strādāja par projektētāju. R.Rupeiks bērnību pavadījis Jēkabpilī, mācījies pilsētas 3. vidusskolā. Jēkabpils Sporta skolas šaha nodaļā apguvis šaha spēli pie trenera Jāņa Mileikas. 17 gadu vecumā devies uz Rīgu. No 1984. līdz 1987. gadam studējis Rīgas Politehniskajā institūtā, kuru nav pabeidzis, no 1993. līdz 1997. gadam — Latvijas Kultūras akadēmijas Teātra režisoru un aktieru apvienotajā kursā.

Ilgstoši strādājis Dailes teātrī (no 1997. gada). Kopš 2010. gada bija Dailes teātra galvenais režisors, no 2012. gada decembra līdz 2019. gada oktobrim bija šī teātra mākslinieciskais vadītājs.

Vairākkārt darbojies arī Liepājas teātrī. 2012. gada "Spēlmaņu nakts" ceremonijā viņa režisētā izrāde "Pūt vējiņi!" Liepājas teātrī tika atzīta par gada labāko muzikālo izrādi. Iestudējis izrādes arī Valmieras Drāmas teātrī, Rīgas Krievu teātrī, Jaunajā Rīgas teātrī, Nacionālajā teātrī (D. Heira "Jūdas skūpsts" izrāde izvirzīta „Spēlmaņu nakts" balvai nominācijā "Gada režisors" 2007./2008. gada sezonā), studijteātrī "Skatuve", A. Puškina teātrī Maskavā.

Vairākkārt pretendējis uz gada labākā režisora balvu un vienu reizi to arī saņēmis: atzīts par gada labāko režisoru 2006. gada "Spēlmaņu nakts" ceremonijā (par Dailes teātra izrādi "Kaligula").

2013. gadā saņēmis Eduarda Smiļģa balvu. 

2019. gada 28. septembrī Dailes teātra aktieru pārstāvju grupa izplatīja paziņojumu, kurā tika izteikta neuzticība Džilindžeram kā teātra mākslinieciskajam vadītājam. 7. oktobrī režisors atkāpās no amata un paziņoja, ka turpmāk vairs nesaistīs savu darbību ar teātra mākslu.

2023. gadā iznāca Džilindžera pirmā spēlfilma "Ekstāze", kura ir balstīta uz Karīnas Gleitneres romānu ar to pašu nosaukumu.

 Privātā dzīve 
Precējies sešas reizes (ar Maiju Rupeiku, Gunitu Mežuli, Daci Rukšāni, Binniju Ārbergu, Elīnu Dzelmi un Ingu Grencbergu). Ir divas meitas.Dailes teātrim svētki — Džilindžeram un Rešetinam meitiņas NRA.lv

 Atsauces 

 Ārējās saites 
 Dž.Dž.Džilindžers Dailes teātris
 Dž. Dž. Džilindžers izrades.lv

Kategorija:1966. gadā dzimušie
Kategorija:Latviešu teātra režisori
Kategorija:Latvijas Kultūras akadēmijas absolventi
Kategorija:Kazahstānā dzimušie
Kategorija:Spēlmaņu nakts balvu ieguvēji
Kategorija:Latvijas šahisti